
Iepirkuma MNP 2023/129
noteikumiem
Tehniskā specifikācija
Objekts: Autobusa pieturas paviljona novietošana un apstāšanās platformas pārbūve pieturvietai “Mārzemīte” (Mārupes virziens),un  pieturvietai “Mārzemīte” (Vētru virziens), Mārupē, Mārupes novadā.
	Būvuzņēmējam būvdarbi jāveic atbilstoši izstrādātai būvniecības ieceres: Autobusa pieturas paviljona novietošana un apstāšanās platformas pārbūve pieturvietai “Mārzemīte” (Mārupes virziens), Mārupē, Mārupes novads un  pieturvietai “Mārzemīte” (Vētru virziens), Mārupē, Mārupes novads., ievērojot “Autoceļu būvdarbu specifikācijās 2019’’ un papildinājumi pie specifikācijām.
Papildinājumi pie specifikācijām:
1. Būvdarbus organizē, pieprasa un saņem nepieciešamos saskaņojumus, atļaujas, saņem atzīmi Paskaidrojuma rakstā par būvdarbu uzsākšanas nosacījumu izpildi, veic būvdarbus un objektu nodod ekspluatācijā Būvuzņēmējs, atbilstoši  14.10.2014. Ministru kabineta noteikumiem Nr.633 „Autoceļu un ielu būvnoteikumi”.
2. Būvdarbu periods ir laika posms no Būves vietas nodošanas-pieņemšanas  akta parakstīšanas dienas līdz Objektu pieņemšanai ekspluatācijā.
3. Būvuzņēmējs izstrādā Darbu veikšanas projektu, tai skaitā:
3.1. Saskaņo ar Būvuzraugu Darba veikšanā izmantojamos būvmateriālus;
3.2.   Pirms materiāla iestrādes jāveic  materiālu  paraugu testēšana neatkarīgā un akreditētā laboratorijā. Ja Darbu izpildē tiks piegādāts dažādu ražotāju materiāls, tad testēšana jāveic katra ražotāja materiālu piegādei;
3.3. Būvuzņēmējs  par saviem līdzekļiem veic visas  normatīvajos aktos noteiktās materiālu, konstrukciju un Darba kvalitātes pārbaudes. Būvuzņēmējs bez kavēšanās iesniedz Būvuzraugam dokumentus par visām veiktajām pārbaudēm, kā arī to kopsavilkums;
3.4. Izstrādāt precizētu  Darbu veikšanas kalendāro grafiku;
3.5. Būvdarbus un satiksmi objektā organizēt saskaņā ar darbu veikšanas projektu. Jebkuras satiksmes organizācijas izmaiņas ir jāorganizē Ministru kabineta 2001. gada 2. oktobra noteikumu Nr.421 „Noteikumi par darba vietu aprīkošanu uz ceļiem” noteiktajā kārtībā;
3.6.  Satiksmes organizācijas aprīkojumam būves vietā jāatbilst VSIA „Latvijas Valsts ceļi” saskaņotām un Pasūtītāja apstiprinātām Darba vietas aprīkojuma shēmām;
3.7. Visi objektā demontētie, liekie materiāli tiek transportēti uz Būvuzņēmēja atbērtni, izņemot, būvniecības darbu laikā radušos būvniecības atkritumus (t.sk. noņemto, nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkst nodot tikai atkritumu apsaimniekotājam, kas Valsts vides dienestā saņēmis atbilstošu atļauju, saskaņā ar Atkritumu apsaimniekošanas likumu.
4. Būves vietas ikdienas uzturēšanas darbi un piebraucamo ceļu uzturēšanas darbi:
4.1. Pasūtītājs (Pašvaldība) nodod Būvuzņēmējam būves vietu satiksmei drošā stāvoklī. Par satiksmes drošību pasliktinošiem autoceļa aprīkojuma, seguma u.c. bojājumiem, kas radušies līdz būves vietas nodošanai Būvuzņēmējam un nav novērsti, Būvuzņēmējs kopā ar Būvuzraugu un Pasūtītāja (Pašvaldības) pārstāvi sastāda aktu, ko pievieno Būves vietas nodošanas - pieņemšanas aktam. Pasūtītājs neizvirza prasības pret Būvuzņēmēju par bojājumiem, kas radušies pirms būves vietas pieņemšanas un ir dokumentēti, objektu pieņemot.
4.2. Piekļūšana būvlaukumam jāorganizē pa Rožu ielu  par kura uzturēšanas darbiem ( bedru remonts, satiksmes organizācijas tehniskie līdzekļi  u.c.) būvniecības laikā ir atbildīgs Būvuzņēmējs, kā arī jāpārliecinās vai satiksme uz esošajiem ceļiem netiek nevajadzīgi traucēta. 
5. Nodrošināt sabiedriskā transporta, operatīvā transporta, autotransporta un gājēju drošu satiksmi, piekļūšanas iespējas nekustamajiem īpašumiem, par iespējamām neērtībām  5 dienas iepriekš brīdināt  ieinteresētās personas.
6. Nav pieļaujamas satiksmes dalībniekiem bīstamas situācijas,  jāseko, lai darbu veikšanas laikā netiktu radīti bojājumi trešo personu īpašumiem. Radītie bojājumi jānovērš nekavējoties.
7. Pēc būvdarbu pabeigšanas objektā Būvuzņēmējs izstrādā izpildmērījumu plānu, papildus 14.10.2014. Ministru kabineta noteikumos Nr.633 „Autoceļu un ielu būvnoteikumi” noteiktajam, izpildmērījuma plānā norādīt augstuma atzīmes.

Īpašumu pārvaldes ceļu būvinženieris ______________________  Dainis Zauers



